

KOKOELMAPOLITIIKKA

Mobilia säätiö



päivitetty 2.2.2023

Sisällys

[**1. JOHDANTO** 3](#_Toc84338363)

[**2. KOKOELMATOIMINNAN PUITTEET** 3](#_Toc84338364)

[**3. KOKOELMIEN KOOSTUMUS** 4](#_Toc84338365)

[**4. KOKOELMIEN KARTUNTAPERIAATTEET** 5](#_Toc84338366)

[**4.1. Mobilia säätiön kokoelmat** 5](#_Toc84338367)

[**4.1.1. Rallimuseon kokoelma** 6](#_Toc84338368)

[**4.2. Kokoelmahotellikokoelmat** 6](#_Toc84338369)

[**4.3. Perinneajoneuvorekisteri** 8](#_Toc84338370)

[**4.4. Arvoluokitus** 8](#_Toc84338371)

[**5. KOKOELMIEN LUETTELOINTI** 10](#_Toc84338377)

[**6. KOKOELMIEN KÄSITTELY JA SÄILYTYS** 10](#_Toc84338378)

[**7. KOKOELMIEN LAINAUS** 11](#_Toc84338379)

[**8. POISTOT KOKOELMISTA** 11](#_Toc84338380)

[**8.1. Poiston kriteerit** 11](#_Toc84338381)

[**8.2. Poistoprosessi** 12](#_Toc84338382)

LIITTEET

1 Mobilian kokoelmamäärät 2022

2 Lahjoitussopimus

3 Mobilian kokoelmien luokitus

4 Ajoneuvojen säilytyskunnostus

5 Lainasopimus

6 Poistopöytäkirja

## **1. JOHDANTO**

Tämä kokoelmapolitiikka ohjaa Mobilian kokoelmatoimintaa. Kokoelmapolitiikka koskee sekä Mobilia säätiön omistamia kokoelmia että Mobilian hallinnassa pitkäaikaisella palvelusopimuksella olevia, tie- ja vesiliikenteen alan eri toimijoiden omistamia kokoelmia (Mobilia hoitaa historian -palvelu).

Kokoelmapolitiikka on tarkoitettu työvälineeksi ja ohjeistoksi kokoelmien parissa työskenteleville. Se on julkinen asiakirja, joka määrittelee museon sisäisen ja museon valtakunnallisen tallennusvastuualueen.

Kokoelmapolitiikkaa päivitetään tarpeen mukaan, tilastojen osalta vähintään vuosittain.

## **2. KOKOELMATOIMINNAN PUITTEET**

Mobilia on opetus- ja kulttuuriministeriön nimeämä valtakunnallinen vastuumuseo. Sen tehtävänä on sääntöjen mukaan teihin, tieliikenteeseen ja ajoneuvoihin liittyvän tiedon, esineistön ja perinteen säilyttäminen, vaaliminen ja tallentaminen sekä ajoneuvohistoriallisen tuntemuksen edistäminen ja ajoneuvohistoriallisen esineistön ja sen käyttöön liittyvän tietouden tallentaminen sekä Mobilian museotoiminnan ylläpitäminen ja hoito.

Museotoimintaa ylläpitää Mobilia säätiö, jota hallinnoi 30 taustayhteisöä:

* A-Katsastus Oy
* Autoalan keskusliitto ry
* Autohistoriallinen Seura ry
* Autokatsastusmiesten yhdistys ry
* Autoliitto ry
* Autotuojat ja -teollisuus ry
* INFRA ry
* Kangasalan kaupunki
* Liikenneturva
* Linja-autoliitto ry
* Logistiikkayritysten Liitto ry
* Moottoriurheiluhistoriallinen seura ry
* Poliisihallitus
* Puolustusvoimat
* Rahtarit ry
* SF-Caravan ry
* Suomen Autokoululiitto ry
* Suomen ajoneuvohistoriallinen keskusliitto – SAHK ry
* Suomen Autoteknillinen Liitto ry
* Suomen Kuljetus ja Logistiikka SKAL ry
* Suomen Linja-autohistoriallinen Seura ry
* Suomen Maarakennuskoneiden Liitto ry
* Suomen Taksiliitto ry
* Suomen Tieyhdistys ry
* Tampereen Autoteknillinen yhdistys ry
* Tilausajokuljettajat ry
* Traficom
* Veteraanikuorma-autoseura ry
* Veteraanimoottoripyöräklubi ry
* Väylävirasto

Mobilia hoitaa tehtävänsä verkostotyön kautta. Kaikkien tie- ja sisävesiliikenteen alan merkittävien toimijoiden ja kokoelmien omistajien kanssa pyritään rakentamaan pitkäjänteinen yhteistyömalli. Mobilian merkittävimmät verkostot ovat Mobilia säätiön taustayhteisöt ja Mobilian kokoelmahoitopalvelujen asiakkaat.

Mobilian kokoelmatyötä ohjaavat Mobilia säätiön säännöt, kansallinen museolainsäädäntö sekä kansainvälisen museojärjestön ICOM:in Museotyön eettiset säännöt.

Mobilia on sitoutunut yhteistyösopimuksella Museoviraston kanssa museoiden valtakunnalliseen tallennustyönjakoon. Tallennustyönjaon puitteissa Mobilian vastuualueisiin kuuluvat maantieliikenteen infrastruktuurin, tieliikenteen ja automatkailun, lossi- ja lauttaliikenteen, ralliautoilun sekä linja-auto- ja kuorma-autoteollisuuden tallentaminen. Henkilöautoteollisuuden historiaa tallentaa Uudenkaupungin museo. Sisävesiliikenteen alueella myös valtion kanavatoiminnan tallentaminen Väyläviraston Kanavamuseokokoelman kautta kuuluu Mobilian tehtäviin.

Vuonna 2016 Mobilian tallennusvastuualueisiin liitettiin ralliautoilu. Ralliin liittyvät kokoelmat kuuluvat Mobilia säätiön kokoelmiin, mutta ne luetteloidaan erilliseksi Rallimuseon kokoelmaksi.

## **3. KOKOELMIEN KOOSTUMUS**

Mobilian kokoelmat muodostuvat Mobilia säätiön kokoelmista ja pitkäaikaisilla palvelusopimuksilla hoidettavista kokoelmahotellikokoelmista. Kokoelmat sisältävät esine-, valokuva-, arkisto- ja kirjastomateriaaleja. (LIITE 1)

Kokoelmahotellikokoelmiin sisältyy seuraavien museoiden ja yhteisöjen (32 kpl) kokoelmia:

* Autokatsastusmiesten yhdistys ry
* Autoliitto ry
* Autotuojat ja -teollisuus ry
* Helsingin kaupunginmuseo
* INFRA ry
* K-Auto oy
* Konelan Piirimyyjät ry
* Liikenneturva
* Linja-autoliitto ry
* Matka-Autot Oy
* Matkailuajoneuvotuojat ry
* Moottoriurheiluhistoriallinen seura ry
* Neste Oil Oyj
* Poliisiammattikorkeakoulu
* Postimuseo
* Radio- ja TV-museosäätiö sr
* Rakennusliitto ry
* Sara Hildenin säätiö sr
* Scania Suomi Oy
* SF-Caravan ry
* Sotamuseo
* Suomen Autokoululiitto ry
* Suomen BMW-kerho – BMW Club Finland ry
* Suomen Kuljetus- ja Logistiikka SKAL ry
* Suomen Rautatiemuseo
* Suomen Tieyhdistys ry
* Tampereen museot
* Tampereen Seudun Mobilistit ry
* Oy Teboil Ab
* Työterveyslaitos
* Veteraanikuorma-autoseura ry
* Väylävirasto

Mobilian suurin kokoelmahotelliasiakas on Väylävirasto. Kokoelma-asiakkaiksi pyritään saamaan kaikki tie- ja sisävesiliikenteen alan merkittävät toimijat ja luomaan näin suomalaisen tie- ja sisävesiliikenteen historiaa kattavasti kuvaava museokokoelma.

Kokoelmahotellikokoelmia hoidetaan, kartutetaan ja säilytetään yhteistyössä kokoelma-asiakkaiden kanssa. Mobilia toimii asiantuntijana asiakaskokoelmia muodostettaessa ja niitä ylläpidettäessä, mutta kokoelmiin liittyvät päätökset tekevät kokoelmien omistajat.

Lisäksi Traficomin (ent. Liikenteen turvallisuusvirasto Trafi, ent. Ajoneuvohallintokeskus) kanssa on solmittu sopimus rekisterikilpikokoelman ylläpidosta. Rekisterissä olevan ajoneuvon tullessa Mobilian kokoelmiin katsastustoimipaikka poistaa ajoneuvon liikennekäytöstä. Kilpiä ei palauteta normaalin käytännön mukaan Traficomille, vaan ne jäävät säilytettäväksi Mobiliaan. Kokoelmaa ylläpidetään osana Traficomin ja Mobilian välistä taustayhteisösopimusta.

## **4. KOKOELMIEN KARTUNTAPERIAATTEET**

### **4.1. Mobilia säätiön kokoelmat**

Mobilia säätiön kokoelmat karttuvat pääosin lahjoituksin.

Kokoelmista vastaavat amanuenssit yhteistyössä muun kokoelmahenkilökunnan kanssa arvioivat lahjoituksen sopivuuden museon kokoelmiin. Mikäli aineisto ei sovi museon kokoelmapolitiikan mukaiseen tallennusalaan, sitä ei oteta vastaan. Pienten ja ylläpidoltaan kevyiden objektien suhteen amanuenssit voivat allekirjoittaa lahjoitussopimuksen itsenäisesti.

Suuresineiden ja suurempien objektikokonaisuuksien kanssa toimittaessa vastuullinen amanuenssi tekee tallennettavaksi soveltuvan aineiston liittämisestä kokoelmiin esityksen Mobilia säätiön toimitusjohtajalle (museonjohtajalle), joka allekirjoittaa lahjoittajan kanssa tehtävän kirjallisen lahjoitussopimuksen.

Päätöksen teossa apuna käytetään arvoluokitusta. (Luku 4.3). Lahjoitussopimuksessa aineiston käyttö-, omistus- ja hallintaoikeudet siirretään Mobilialle. Tämä tarkoittaa sitä, että museolla on tarvittaessa oikeus poistaa aineisto kokoelmasta. (LIITE 2)

Kokoelmiin ei oteta tuhoutumistilassa olevia objekteja, jotka ovat niin huonokuntoisia, että niitä ei voida konservointitoimenpiteiden avulla pelastaa tai objekteja, jotka uhkaavat muiden objektien turvallisuutta.

Eri aineistoryhmien kartuntaa Mobilia säätiön kokoelmiin koskevat seuraavat periaatteet:

**Esineet**

Mobilia säätiön esinekokoelmaan tallennetaan suomalaisen tieliikenteen historiaan liittyvää esineistöä. Kokoelman kartutuksen keskiössä ovat esineet, jotka eivät kuulu jonkin kokoelmahotelliasiakkaan kokoelmiin.

Kokoelmaan ei tallenneta autotekniikkaan tai korjaamotoimintaan liittyvää esineistöä (esim. autojen varaosat). Uudenkaupungin Automuseon ylläpitämän Korjaamomuseon ja Mobilian välillä on sovittu työnjako, jonka mukaan autotekniikkaan ja korjaamotoimintaan liittyvien esineiden valtakunnallisesta kartunnasta vastaa Korjaamomuseo.

Samanlaisia, kontekstitiedoiltaan vastaavia esineitä tallennetaan vain yksi kappale kokoelmaan, paitsi, jos usea samanlainen esine muodostavat jonkin selkeän kokonaisuuden, jota ei voi ymmärtää ilman useamman esineen mukanaoloa. Ajoneuvojen tallentamisessa työtä ohjaa ajoneuvojen tallennussuunnitelma.

**Valokuvat**

Mobilia säätiön valokuvakokoelmiin tallennetaan suomalaista tieliikenteen historiaa kuvaavia valokuvia, dioja ja negatiiveja samoilla ehdoilla kuin esineitä.

Samanlaisia valokuvia tallennetaan vain yksi kappale kokoelmaan.

**Arkistoaineisto**

Mobilia säätiön arkistokokoelmaan tallennetaan vain arkistolain piiriin kuulumatonta aineistoa.

Tallennettavan aineiston tarkoituksena on tukea tutkimustyötä.

Kokoelmaan tallennetaan pääasiassa esineiden käyttöä, historiaa ja ominaisuuksia sekä valokuvien sisältöä dokumentoivaa aineistoa. Lisäksi kokoelmaan voidaan ottaa tieliikenteen valtakunnallisia ilmiöitä selittävää aineistoa harkinnan mukaan.

Samaa asiakirjaa tai painatetta tallennetaan kokoelmaan vain yksi kappale. Muihin arkistoihin talletettuja arkistoaineistoja ei tallenneta. Tämän välttämiseksi muiden tieliikennehistoriallisten arkistojen kanssa pyritään tiiviiseen yhteistyöhön.

**Kirjastoaineisto**

Mobilia säätiön kirjastokokoelmaan talletettavan aineiston tarkoitus on tukea tutkimustyötä.

Kokoelmaan tallennetaan sekä suomalaista että ulkomaalaista kirjallisuutta, niin että se auttaa suomalaisen tieliikenteen historian tallentamisessa ja kuvaamisessa.

Aikakauslehdistä tallennetaan vain Suomessa ilmestyneitä tieliikenteeseen liittyviä lehtiä.

Lisäksi tallennetaan tarpeen mukaan museotyötä tukevaa kirjallisuutta, mukaan lukien kokoelmien huoltoa ja kunnostusta koskevaa kirjallisuutta.

Vain yksi kappale samaa kirjaa tai lehteä tallennetaan kokoelmaan.

### **4.1.1. Rallimuseon kokoelma**

Mobilia säätiön kokoelman osana toimivan Rallimuseon tarkoituksena on tallentaa rallin historiaa Suomessa ajoneuvoina, esineinä, valokuvina ja dokumentteina. Aineiston kartuntaa koskevat samat periaatteet kuin Mobilia säätiön kokoelmia.

Tallennuksen painoalueita ovat kansalliset rallitapahtumat (Suomen ralli, SM-tason rallit ja pienemmät rallit harkinnan mukaan), suomalaisten kuljettajien kannalta merkittävät kansainväliset rallitapahtumat (erityisesti Monte Carlon ralli), pääasiallisesti suomalaiset kuljettajat ja kartturit (kaikki Rallin Hall of Fameen valitut kuljettajat), ajoneuvot, ralliautojen rakentaminen ja huolto, sekä tapahtuma- ja fanikulttuuri.

### **4.2. Kokoelmahotellikokoelmat**

Mobilia tarjoaa kokoelma-asiakkailleen työkalut tie- ja sisävesiliikenteen historian kannalta relevantin museokokoelman muodostamiseen. Päätökset aineistojen liittämisestä kokoelmiin tekevät kokoelmien omistajat kokoelmahenkilökunnan suosituksesta. Perusteena käytetään tätä kokoelmapolitiikkaa. Kokoelmatyöstä vastaavat amanuenssit vastaavat siitä, että kokoelmapolitiikkaa noudatetaan.

Kokoelmiin ei oteta tuhoutumistilassa olevia objekteja, jotka ovat niin huonokuntoisia, että niitä ei voida konservointitoimenpiteiden avulla pelastaa tai objekteja, jotka uhkaavat muiden objektien turvallisuutta.

Kokoelmahotellikokoelmien muodostamista koskevat pääpiirteissään samat periaatteet kuin Mobilia säätiön kokoelmia:

**Esineet**

Mobilian kokoelma-asiakkaiden esinekokoelmiin tallennetaan suomalaisen tie- ja sisävesiliikenteen historiaan liittyvää esineistöä siten, että yhdessä kokoelmien omistajien kanssa pyritään rakentamaan edustava kokoelma suomalaisesta tie- ja sisävesiliikenteestä. Kokoelmien muodostamisessa ja kartutuksessa otetaan huomioon Mobilian valtakunnallinen tallennusvastuu.

Samanlaisia, kontekstitiedoiltaan vastaavia esineitä tallennetaan vain yksi kappale kokoelmaan.

**Valokuvat**

Mobilian kokoelma-asiakkaiden valokuvakokoelmiin tallennetaan suomalaista tie- ja sisävesiliikenteen historiaa kuvaavia valokuvia, dioja ja negatiiveja siten, että yhdessä kokoelmien omistajien kanssa pyritään rakentamaan edustava kokoelma suomalaisesta tie- ja sisävesiliikenteestä. Kokoelmien muodostamisessa ja kartutuksessa otetaan huomioon Mobilian valtakunnallinen tallennusvastuu.

Samanlaisia valokuvia tallennetaan vain yksi kappale kokoelmaan.

**Arkistoaineisto**

Mobilian kokoelma-asiakkaiden arkistokokoelmaan tallennetaan vain arkistolain piiriin kuulumatonta aineistoa.

Tallennettavan aineiston tarkoituksena on tukea tutkimustyötä.

Kokoelmaan tallennetaan pääasiassa esineiden ja museokohteiden käyttöä, historiaa ja ominaisuuksia sekä valokuvien sisältöä dokumentoivaa aineistoa. Lisäksi kokoelmaan voidaan ottaa tie- ja sisävesiliikenteen valtakunnallisia ilmiöitä selittävää aineistoa harkinnan mukaan.

Samaa asiakirjaa tai painatetta tallennetaan kokoelmaan vain yksi kappale. Muihin arkistoihin talletettuja arkistoaineistoja ei tallenneta. Tämän välttämiseksi muiden tie- ja sisävesiliikennehistoriallisten arkistojen kanssa pyritään tiiviiseen yhteistyöhön.

**Kirjastoaineisto**

Mobilian kokoelma-asiakkaiden kirjastokokoelmaan talletettavan aineiston tarkoitus on tukea tutkimustyötä.

Kokoelmaan tallennetaan sekä suomalaista että ulkomaalaista liittyvää kirjallisuutta, niin että se auttaa suomalaisen tie- ja vesiliikenteen historian tallentamisessa ja kuvaamisessa.

Aikakauslehdistä tallennetaan vain Suomessa ilmestyneitä tie- ja sisävesiliikenteeseen liittyviä lehtiä.

Vain yksi kappale samaa kirjaa tai lehteä tallennetaan kokoelmaan.

### **4.3. Perinneajoneuvorekisteri**

Perinneajoneuvorekisteri tallentaa tietoa historiallisesti arvokkaista yksityisessä omistuksessa olevista ajoneuvoista ja täydentää näin Mobiliassa säilytettyä ajoneuvokokoelmaa. Valinta rekisteriin tehdään Mobilian, ajoneuvohistoriallisten yhdistysten, Museoviraston, Traficomin ja konservoinnin koulutuslaitosten edustajien muodostamassa lautakunnassa ajoneuvon omistajan tekemän hakemuksen perusteella.

Valinta tehdään yhteisesti sovitun kriteeristön perusteella. Kriteeristö ohjaa tallentamaan museaalisesti ja Suomen ajoneuvohistorian kannalta arvokkaita ajoneuvoyksilöitä, joiden historia on tarkoin tiedossa ja parhaassa tapauksessa fyysisesti näkyvissä.

Mobilia tukee perinneajoneuvorekisterin toimintaa tuottamalla historiallisten ajoneuvojen omistajille historiatietoa ja avaamalla lähdekokonaisuuksia ajoneuvoyksilöiden historian selvittämiseksi, sekä jakaa tietoutta ajoneuvojen säilyttämisestä, restauroinnista ja konservoinnista.

### **4.4. Arvoluokitus**

Arvioitaessa esineiden suomalaisen tie- ja sisävesiliikenteen historian kannalta relevanttia museoarvoa, apuna käytetään arvoluokitusta. Arvon määrittely on tarpeellista liitettäessä esineitä kokoelmiin, päätettäessä niiden käytöstä, konservoinnista ja säilytyksestä sekä poistettaessa objekteja kokoelmasta.

Esineen arvoluokkaa määritettäessä sen museoarvo punnitaan seuraavien kriteerien avulla:

A) tietoarvo

 B) tie- ja sisävesiliikennehistoriallinen arvo

 C) säilyneisyysarvo

Esineet pisteytetään kriteerien mukaan asteikolla 1–3. Mitä pienempi pistemäärä on, sitä perustellumpaa on tallentaa esine kokoelmaan.

**Tietoarvo**

1. Esineestä on olemassa sen käyttöhistoriaa kuvaavaa tietoa.
2. Esineestä ei ole lainkaan olemassa sen historiaa kuvaavaa tietoa. Tiedetään ainoastaan mikä esine on, mutta sen tarkempaa käyttöhistoriaa ei tunneta.
3. Esineen käyttötarkoituksesta ei tiedetä mitään, eikä sen kontekstitietoja pystytä kohtuullisen tutkimuksen avulla kartuttamaan.

**Tie- ja sisävesiliikennehistoriallinen arvo**

1. Tie- ja sisävesiliikenteen historiaan liittyvät valtakunnallisesti tyypilliset esineet tai valtakunnallisesti tyypillisiä ilmiöitä kuvaavat esineet.
2. Tie- ja sisävesiliikenteen historiaan liittyvät valtakunnallisesti epätyypilliset esineet.
3. Esineet, jotka eivät liity tie- tai sisävesiliikenteen historiaan.

**Säilyneisyysarvo**

1. Hyvä: esine on hyväkuntoinen, esineeseen kuuluvat osat ovat tallessa ja se muodostaa eheän kokonaisuuden
2. Välttävä: esineestä puuttuu sen kokonaisrakenteen kannalta olennaisia osia tai niitä on vaihdettu, esine vaatii mittavia konservointitoimenpiteitä ja/tai esine on kopio alkuperäisestä
3. Heikko: esineen kunto on niin huono, että sitä ei voida konservointitoimenpiteiden avulla pelastaa

Pisteytyksen avulla esineet jaetaan seuraaviin arvoluokkiin:

**ARVOLUOKKA I Museoesineet, pisteet 3–4**

Museoluokkaan kuuluvat suomalaisen tie- ja sisävesiliikenteen historian kannalta arvokkaimmat esineet. Esineet ovat olleet käytössä tyypillisiä tai ne kuvaavat valtakunnallisesti tyypillisiä ilmiöitä. Ne muodostavat edustavan ja realistisen kokonaiskuvan aihealueesta, jota edustavat. Esineillä on hyvät kontekstitiedot ja ne ovat tutkimus- ja näyttelytoiminnan kannalta välttämätöntä aineistoa. Museoesineet säilytetään pysyvästi kokonaisuutena ja niille taataan konservointi ja parhaat säilytysolosuhteet. Arvoluokan I esineet ovat kokoelman kannalta korvaamattomia.

**ARVOLUOKKA II Käyttöesineet, pisteet 5–6**

Käyttöluokkaan kuuluvien esineiden ei ajatella säilyvän kulttuuriaarteina, vaan ne ovat korvattavissa vastaavilla esineillä. Käyttöluokkaan siirron syynä voi olla heikko kontekstitaso tai se, että esine on kopio alkuperäisestä. Käyttöesineet eivät välttämättä kuvaa tie- ja vesiliikenteen historian kannalta yleisiä ilmiöitä. Käyttöesineitä saa koskea ja käsitellä vapaammin kuin museoluokkaan kuuluvia esineitä eikä niiden kuntoa ole mielekästä kohottaa teknisten konservointitoimenpiteiden avulla. Arvoluokan II esineillä on merkitystä näyttelyn esinereservinä tai muussa yleisöpalvelutoiminnassa. Käyttöesinekokoelmaa ei kartuteta aktiivisesti.

**ARVOLUOKKA III Poistettavat esineet, pisteet 7–9**

Poistoluokan kautta kokoelmasta poistetaan esineet, jotka eivät kuulu museon tallennusalueeseen, joiden kontekstitaso on olematon ja/tai joiden kunto alittaa konservointikynnyksen; ts. jos esine saa jostain osa-alueesta 3 pistettä, se siirtyy automaattisesti poistoluokkaan. Pistemäärästä huolimatta poistoluokkaan luokitellaan myös kaikki jo kokoelmissa olevien esineiden kontekstitiedoiltaan vastaavat kaksoiskappaleet. Esineet poistetaan erillisellä poistopäätöksellä poistosuunnitelman mukaisesti (ks. Poistot kokoelmista, luku 8).

Pisteytys luokkien välillä on suuntaa antava. Esineen arvo arvioidaan aina yksilöllisesti ja tapauskohtaisesti.

Tallennettaessa ajoneuvoja Mobilia säätiön kokoelmaan objektin tie- ja sisävesiliikennehistoriallisen arvon määrittelevät seuraavat periaatteet:

Ajoneuvokokoelmaan tallennetaan jokaiselta vuosikymmeneltä kymmenen Suomessa yleisimmän ajoneuvomerkin edustajia 1920-luvulta alkaen. 1920-lukua vanhempien ajoneuvojen liittäminen kokoelmaan punnitaan tapauskohtaisesti. Mikäli ajoneuvo edustaa suomalaisen tieliikenteen historian kannalta merkittävää ja yleistä ilmiötä, kokoelmaan voidaan tallentaa harkinnan mukaan myös muita kuin kymmenen yleisimmän joukkoon sijoittuvia ajoneuvoja.

Ralliautojen tallentaminen harkitaan aina ajoneuvokohtaisesti. Tallennuspäätöstä ohjaa Mobilian kokoelmapolitiikka. Ralliautojen kohdalla erityiset tallennuskriteerit ovat 1) alkuperäisyys ja 2) kisahistoria. Kokoelmaan ei tallenneta replica-autoja eli alkuperäisistä rakennettuja kopiota. Tallennettavan ralliauton tulee olla ollut kisakäytössä Suomessa tai ulkomailla.

Kaikki Mobiliaan tallennettavat arvoluokkaan 1 kuuluvat ajoneuvot säilytetään käyttökuntoisina. Autojen käyttäminen on tarpeellista säilyvyyden kannalta. Arvoluokkaan 1 kuuluvia ajoneuvoja käytettäessä noudatetaan kuitenkin suurempaa huolellisuutta ja harkintaa kuin arvoluokan 2 autoja käytettäessä.

Vesikulkuneuvojen liittäminen kokoelmaan punnitaan tapauskohtaisesti. Vesikulkuneuvojen on edustettava suomalaisen sisävesi- ja kanavaliikenteen historian kannalta merkittävää ja yleistä ilmiötä.

## **5. KOKOELMIEN LUETTELOINTI**

Museo- ja käyttökokoelmiin kuuluvat esine-, valokuva-, kirjasto- ja arkistomateriaalit luetteloidaan Cumulus-kokoelmahallintajärjestelmään. Luettelointityö pyritään suorittamaan mahdollisimman pian sen jälkeen, kun aineisto on vastaanotettu Mobilian tiloihin.

Aineistot jaetaan tallennusluokkiin liitteenä olevan luokituksen mukaan. (LIITE 3)

Luetteloinnissa noudatetaan museologian periaatteiden mukaisia toimintaohjeita. Kullekin aineistoryhmälle on laadittu erillinen ohje luettelointiprosessin sisällöstä.

Osa Mobilian hoidossa olevista luetteloiduista kokoelmista on nähtävissä internetissä Mobilian kotisivuilta löytyvän eKokoelmat-selaimen kautta. Esineiden ja valokuvien tietoarvon lisäämisessä käytetään apuna selaimen *kerro meille tästä kohteesta* -toimintoa. Kohteeseen liitetyn linkin kautta kokoelmiin tutustujat voivat lähettää Mobiliaan lisätietoja esineistä ja valokuvista ja auttaa niiden dokumentoinnissa. Amanuenssi tarkastaa lähetetyt tiedot ja tekee niiden pohjalta korjaukset ja lisäykset tietokantaan.

## **6. KOKOELMIEN KÄSITTELY JA SÄILYTYS**

Kokoelmien käsittelyssä ja säilyttämisessä noudatetaan ennaltaehkäisevän konservoinnin periaatteita. Tämä tarkoittaa sitä, että objektin rappeutuminen pysäytetään sen siirtyessä museoon. Tarkoituksena on ehkäistä varsinaisten konservointitoimenpiteiden tarve tulevaisuudessa hyvien säilytysolosuhteiden ja asianmukaisen käsittelyn avulla.

Kaikille ajoneuvoille tehdään niiden saapuessa kokoelmiin säilytyskunnostus (LIITE 4). Tarvittaessa kulkuneuvoja myös entistetään. Kokoelmissa olevien kulkuneuvojen kuntoa ylläpidetään vuosittain sovittavin huoltotoimenpitein.

Pienesineet puhdistetaan irtoliasta ja pakataan säilymistä tukevalla tavalla. Pienesineiden tekniset konservointityöt tilataan tarvittaessa ostopalveluna konservoinnin ammattilaisilta. Esineiden konservointitarvetta seurataan säännöllisin väliajoin (1–5 v.).

Aineistot säilytetään niille pitkäaikaisen säilytyksen kannalta sopivissa lämpö-, kosteus- ja valo-olosuhteissa, suojassa pölyltä, ilmansaasteilta ja tuhohyönteisiltä. Mobilian kokoelmatilat ovat jatkuvasti lukittuina ja paloturvallisuus- yms. tekijät on otettu rakennuksen suunnittelussa erityisesti huomioon.

## **7. KOKOELMIEN LAINAUS**

Mobilian kokoelmissa olevia esineitä voidaan lainata muille museoille ja yhteisöille rajoitetuksi aikaa. Lainausmahdollisuus arvioidaan tapauskohtaisesti ja lupa lainaan pyydetään aina kokoelman omistajalta erikseen. Lainattaessa aineistoa täytetään lainasopimus. Mobilia säätiön ja kokoelma-asiakkaiden kokoelmia lainattaessa sovelletaan Mobilia säätiön lainaehtoja. Poliisihistoriallisen materiaalin lainaamista koskevat lisäksi omat lisäehtonsa. (LIITE 5)

Alkuperäisiä valokuvia ja dokumentteja lainataan ainoastaan muille museoille ja arkistoille. Muille asiakkaille valokuvasta voidaan antaa rajoitettuun käyttöön kopio sähköisessä muodossa tai teettää paperikuva. Arkistoaineistosta voidaan ottaa kopioita asiakkaan käyttöön.

Mobilian kirjasto toimii käsikirjastoperiaatteella. Materiaaleja ei lainata, mutta niihin voi tulla tutustumaan aikavarauksella toimistoaikana. Lehdistä ja kirjoista voidaan ottaa kopiota asiakkaan tarpeisiin.

## **8. POISTOT KOKOELMISTA**

### **8.1. Poiston kriteerit**

Esine, valokuva, kirja tai dokumentti voidaan poistaa kokoelmista, mikäli poistolle on olemassa riittävät perusteet. Mobilia kunnioittaa kokoelmapoistoissaan ICOM:n museotyön eettisiä periaatteita. Poistokriteerit koskevat jo kokoelmiin luetteloitua esineistöä.

Objekti voidaan poistaa kokoelmasta, jos yksi tai useampi alla olevista kriteereistä täyttyy:

**Tallentamisen päällekkäisyys**

Kokoelmissa on jo yksi tai useampi samanlainen, vastaavilla kontekstitiedoilla varustettu objekti.

**Uhka turvallisuudelle**

Objekti uhkaa muiden kokoelmiin tallennettujen objektien turvallisuutta (home, tuhohyönteiset, yms.)

**Huonokuntoisuus**

Objektin kunto on niin huono, että sitä ei voida konservointitoimenpiteiden avulla pelastaa.

**Epäsopivuus**

Objekti ei kuulu aihepiiriltään kokoelmapolitiikan mukaiseen tallennusalueeseen.

**Objektista ei ole tietoja**

Ei tiedetä mikä objekti on, eikä sen kontekstitietoja pystytä kohtuullisen tutkimuksen avulla kartuttamaan.

### **8.2. Poistoprosessi**

Poisto toteutetaan objektille sopivimmalla tavalla, käyttäen jotakin seuraavista menetelmistä:

1. Objekti lahjoitetaan toisen museon kokoelmiin.
2. Objekti palautetaan lahjoittajalle.
3. Objekti myydään kolmannelle osapuolelle.
4. Objekti tuhotaan.

ICOM edellyttää poiston ensisijaiseksi menetelmäksi objektin tarjoamista toiselle museolle (menetelmä A). Jos objekti uhkaa kokoelmien turvallisuutta, se kuitenkin poistetaan käyttäen menetelmää D.

Museo-objektin myynnistä (menetelmä C) saatavat varat käytetään kokoelman hyväksi; kokoelmien kontekstitietojen kohentamiseen, konservointikuluihin tai uusien objektien hankintaan. Museon henkilökunnalla ja hallintoelimen jäsenillä ei ole oikeutta ostaa museon hoidossa olevasta kokoelmasta poistettua objektia.

Mobilia säätiön omistamia kokoelmia poistettaessa kokoelma-amanuenssi tekee yhteistyössä muun kokoelmahenkilökunnan kanssa poistosta esityksen. Päätöksen poistosta tekee museonjohtaja. Poistettavasta objektista täytetään poistopöytäkirja. (LIITE 6)

Kokoelmahotellikokoelmiin kuuluvia kokoelmia poistettaessa menetellään samalla tavoin, mutta lopullisen hyväksymispäätöksen kokoelmasta poistamisesta tekee kokoelman omistaja.

Ennen poistoa varmistetaan, että objektin tiedot säilyvät jälkipolville: objekti kuvataan, sen luettelointitiedot tarkistetaan ja tietoja tarvittaessa täydennetään. Poistetun objektin tiedot tallennetaan sekä sähköisessä että manuaalisessa muodossa.

**LIITE 1**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Mobilian kokoelmat 2022 | Yhteensä |   | Esineet | Joista ajon. |   | Kuva-arkisto |   | Kirjasto |   | Arkisto | hylly-metri |
|   |   |   |   |   |   |   |   |   |   |   |   |
| **Mobilia säätiön kokoelmat** | **11 117** |  | **1 792** | **132** |  | **4 288** |  | **4 110** |  | **927** | **406** |
| Mobilia | 10 847 |   | 1 606 | 132 |   | 4 288 |   | 4 110 |   | 843 | 401 |
| Rallimuseo | 270 |   | 186 |   |   |   |   |   |   | 84 | 5 |
|   |   |   |   |   |   |   |   |   |   |   |   |
| **Kokoelmahotellikokoelmat** | **51 704** |  | **5 955** | **200** |  | **40 116** |  | **4 542** |  | **1 091** | **480** |
| Autokatsastusmiesten yhdistys | 446 |   | 44 |   |   | 330 |   | 45 |   | 27 | 7 |
| Autoliitto | 1 457 |   | 433 |   |   | 928 |   | 22 |   | 74 | 16 |
| Autotuojat ja -teollisuus | 340 |   |   |   |   |   |   | 207 |   | 133 | 19 |
| Helsingin kaupunginmuseo | 6 |   | 6 | 6 |   |   |   |   |   |   |   |
| Infra | 1 904 |   |   |   |   | 1 904 |   |   |   |   |   |
| Infra/ Rakennusliitto | 2 |   | 2 | 2 |   |   |   |   |   |   |   |
| K Auto | 1 |   | 1 | 1 |   |   |   |   |   |   |   |
| Konelan Piirimyyjät | 11 |   | 10 |   |   |   |   |   |   | 1 | 7 |
| Liikenneturva | 2 066 |   | 711 |   |   | 1 308 |   | 35 |   | 12 | 43 |
| Linja-autoliitto | 11 |   | 11 | 1 |   |   |   |   |   |   |   |
| Matka-Auto | 1 |   | 1 | 1 |   |   |   |   |   |   |   |
| Matkailuajoneuvotuojat | 15 |   |   |   |   |   |   |   |   | 15 | 6 |
| Moottoriurheiluhist. seura | 477 |   |   |   |   | 477 |   |   |   |   |   |
| Neste | 2 573 |   |   |   |   | 2 573 |   |   |   |   |   |
| Poliisiammattikorkeakoulu | 461 |   | 391 | 38 |   |   |   | 31 |   | 39 | 29 |
| Postimuseo | 25 |   | 25 | 25 |   |   |   |   |   |   |   |
| Radio- ja tv-museo | 7 |   | 7 | 6 |   |   |   |   |   |   |   |
| Sara Hildénin säätiö | 1 |   | 1 | 1 |   |   |   |   |   |   |   |
| Scania Suomi | 506 |   |   |   |   | 506 |   |   |   |   |   |
| SF-Caravan | 3 400 |   | 242 |   |   | 3 118 |   | 20 |   | 20 | 14 |
| Sotamuseo | 209 |   | 11 | 11 |   |   |   | 198 |   |   |   |
| Suomen Autokoululiitto | 3 |   | 3 | 2 |   |   |   |   |   |   |   |
| Suomen BMW-kerho | 3 |   |   |   |   |   |   |   |   | 3 | 4 |
| Suomen Kuljetus ja Logistiikka | 1 |   | 1 | 1 |   |   |   |   |   |   |   |
| Suomen Rautatiemuseo | 3 |   | 3 | 3 |   |   |   |   |   |   |   |
| Suomen Tieyhdistys | 770 |   |   |   |   | 770 |   |   |   |   |   |
| Tampereen museot | 64 |   | 64 | 64 |   |   |   |   |   |   |   |
| Tampereen Seudun Mobilistit | 46 |   | 23 |   |   |   |   |   |   | 23 | 7 |
| Teboil | 1 635 |   |   |   |   | 1 619 |   |   |   | 16 | 4 |
| Työterveyslaitos | 1 |   | 1 | 1 |   |   |   |   |   |   |   |
| Veteraanikuorma-autoseura | 189 |   | 87 | 2 |   |   |   | 47 |   | 55 | 3 |
| Väylävirasto, Kanavamuseo | 4 889 |   | 154 |   |   | 4 434 |   | 301 |   |   |   |
| Väylävirasto, Tiehallinto | 29 632 |   | 3 723 | 35 |   | 21 600 |   | 3 636 |   | 673 | 321 |
| Muut kok. hotellikokoelmat | 549 |   |   |   |   | 549 |   |   |   |   |   |
| **Kokoelmat yhteensä** | **62 821** |  | **7 747** | **332** |  | **44 404** |  | **8 652** |  | **2 018** | **886** |
|  |   |   |   |   |   |   |   |   |   |   |   |
|  **eKokoelmat** | **54 830** |  | **7 232** |  |  | **37 255** |  | **8 407** |  | **1 936** |  |
| DIGITOINTIASTE | 87 % |  |  |  |  |  |  |  |  |  |  |
| Vastaanottovaiheessa olevia aineistoja ei ole mainittu. |   |   |   |   |   |   |   |   |

|  |  |  |  |  |  |  |
| --- | --- | --- | --- | --- | --- | --- |
|

|  |
| --- |
|  |

 |   |   |   |   | **LIITE 2** |
|   | **LAHJOITUSSOPIMUS** |   |   |   |  |
|   |   |   |   |   |   |
| **Sopimuspuolet** |   |   |   |   |   |
| Vastaanottaja | Mobilia säätiö |   |   |   |   |
|   | Kustaa Kolmannen tie 75, 36270 Kangasala |   |   |   |
|   | Puh. 03 3140 4000, asiakaspalvelu@mobilia.fi |   |   |   |   |
|   |   |   |   |   |   |
| Lahjoittaja |   | Ammatti |   |   |   |
| Nimi |   | Nimen |  | saa ilmoittaa |   |
|  |   |   |   | ei saa ilmoittaa |   |
| Osoite |   |   |   |   |   |
|  |   |   |   |   |   |
| Puh. |   |   |   |   |   |
|  |   |   |   |   |   |
| Sähköposti |  |  |  |  |  |
|  |  |  |  |  |  |
| Luovuttaja |   |   |   |   |   |
| jos eri kuin omistaja |  |   |   |   |   |
|  |   |   |   |   |   |
| **Lahjoitettava aineisto** | **kpl.** |   | **lisätietoja** |   |
|   |   |   |   |   |   |
|  |  |  |  |  |  |
|  |  |  |  |  |  |
|  |  |  |  |  |  |
|   |   |   |   |   |   |
|   |   |   |   |   |   |
|   |   |   |   | liitteitä |   |
| **Mobilia säätiön vastaanottoehdot** |   |   |   |   |   |
| Lahjoituksella tarkoitetaan sopimusta, jolla lahjoitettavan aineiston täysi omistus-, käyttö- ja hallintaoikeus |   |
| luovutetaan vastikkeetta Mobilia säätiölle. Tämä pitää sisällään myös oikeuden poistaa materiaali museon |
| kokoelmista. |   |
|  |   |
| Poikkeukset näistä ehdoista on lueteltu alla kohdassa ”erityisehdot”. |
|   |   |   |   |   |   |
| **Erityisehdot** |   |   |   |   |   |
|   |   |   |   |   |   |
| **Allekirjoitukset** |   |   |   |   |   |
|  |   |   |   |   |   |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |   |   |   |   |
| päiväys |   | päiväys |  |   |   |
|   |   |   |   |   |   |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |   |   |   |   |
| Vastaanottajan allekirjoitus | Lahjoittajan tai hänen valtuuttamansa henkilön allekirjoitus |

**LIITE 3**

**MOBILIAN KOKOELMIEN LUOKITUS**

ESINEET

1. Eläinvetoiset ajoneuvot

2. Polkupyörät

3. Moottoripyörät, mopot

4. Autot

5. Rekisterikilvet

6. Muut kulkuneuvot

7. Huolto

8. Katsastustoiminta

9. Opetus- ja havaintoesineistö

10. Mainokset ja markkinointimateriaali

11. Pienoismallit

12. Historiamateriaali

13. Liikenneturvallisuus

14. Liikenteenohjauslaitteet

15. Linja-autoliikenne

16. Taksiliikenne

17. Lossiliikenne

18. Tiekoneet ja muu tienpitokalusto

19. Tiensuunnittelu-, tienrakennus- ja kunnossapitoesineistö

20. Työmaarakennukset

21. Asuminen, ruokailu, hygienia, virkistystoiminta

22. Toimistoesineistö

23. Sairaanhoito, terveydenhuolto, työsuojelu, väestönsuojelu

24. Liikennetutkimus

25. Muut esineet

VALOKUVAT

1. Henkilökuvat

2. Tiet

3. Sillat

4. Vesiliikenne

5. Kalustokuvat ja esineet

6. Teiden rakentaminen

7. Siltojen rakentaminen

8. Vesirakentaminen

9. Muu rakentaminen

10. Teiden kunnossapito

11. Siltojen kunnossapito

12. Vesistöjen kunnossapito

13. Toimipisteet

14. Tapahtumakuvat

15. Koulutus
16. Virkistystoiminta

17. Messut ja näyttelyt

18. Liikenne

19. Matkailu

20. Ajoneuvot

21. Moottoriurheilu

ARKISTO

1. Asiakirjat

2. Painotuotteet

3. Lehtileikkeet

4. Piirrokset

5. Kartat

6. Tutkimus- ja dokumentointimateriaali

7. Muut

KIRJASTO

03 Tietosanakirjat. Yleiset hakuteokset

04 Sekalaisten painatteiden kokoelmat

05 Kausijulkaisut. Aikakausilehdet. Sarjat

061 Yhteisöt ja laitokset. Kokoukset. Näyttelyt

069 Museot

311 Tilastotiede

338 Taloudellinen tila, tuotantosektorit

34 Oikeus

35 Julkinen hallinto. Sotataito

37 Kasvatus. Opetus. Koulutus. Vapaa-aika

39 Etnografia. Etnologia

5 Matematiikka. Luonnontieteet

61 Lääketiede

620 Aineenkoetus. Materiaalioppi

621 Yleinen konetekniikka

622 Kaivostekniikka

623 Sotatekniikka

624 Rakennustekniikka yleensä. Perustukset. Sillanrakennus

625 Maaliikenneväylät. Tienrakennus

626 Vesirakennus

629 Liikennevälinetekniikka

656 Liikennelaitos. Postilaitos

658 Liiketalous

7 Taide

796 Liikunta. Urheilu

80 Kielet

894 Suomenkielinen kirjallisuus

9 Arkeologia ja esihistoria

908 Paikallishistoriat. Kotiseutuoppi

91 Maantiede. Matkat. Kartat

929 Henkilöhistoria. Elämäkerrat. Muistelmat

93 Historia. Maailmanhistoria

948 Suomen historia

|  |  |  |  |  |  |  |
| --- | --- | --- | --- | --- | --- | --- |
|

|  |
| --- |
|  |

 |  |   |   |   | **LIITE 4**  |
|   |   | **AJONEUVON SÄILYTYSKUNNOSTUS** |   |   |   |
|  |  |   |   |   |   |
| Kustaa Kolmannen tie 75, 36270 Kangasala |   |   |   |
| puh. 03 3140 4000asiakaspalvelu@mobilia.fi |  |   |   |   |
|   |   |   |   |   |   |
| **Esinenumero ja nimi**: |  |   |   |   |
|   |   |   | Tehty (pvm.) | Tekijä |
| **1. Puhdistus** |   |   |   |
|   | a. | Pesu |   |   |   |
|   |   |  I ulkopinnat |   |   |   |
|   |   |  II alusta |   |   |   |
|   |   |  III moottoritila |   |   |   |
|   |   |  IV vahaus ja kiillotus |   |   |   |
|   | b. | Sisätilat |   |   |   |
|   |   |  I imurointi |   |   |   |
|   |   |  II verhoilun puhdistus |   |   |   |
|   |   |  III lasien puhdistus |   |   |   |
|  |   |   |   |   |   |
| **2. Ovien ja luukkujen huolto** |   |   |   |
|   | a. | ovien sisäpuolen kunnon tarkistus |   |   |   |
|   | b. | ovien ja ovenpielien vahaus (myös tiivisteiden alta) |   |   |   |
|   | c. | saranoiden ja lukkojen voitelu |   |   |   |
|   |   |   |   |   |   |
| **3. Jäähdytysjärjestelmän ruostumisen estäminen** |   |   |   |
|   | a. | järjestelmän huuhtelu |   |   |   |
|   | b. | järjestelmän täyttö 50 %:n vesi/jäähdytinnesteseoksella |   |   |   |
| **4. Polttoainejärjestelmän huolto** |   |   |   |
|   | a. | kaksitahtiöljyä (1 dl/5 l bensiiniä) ja moottorin käyttö |   |   |   |
|   | b. | polttoainesäiliön, -putkiston ja kaasuttimien tyhjennys |   |   |   |
|   |   | ja puhdistus |   |   |   |
|  |   |   |   |   |   |
| **5. Moottorin jumiutumisen estäminen** |   |   |   |
|   | a. | moottoriöljyn vaihto |   |   |   |
|   | b. | ruosteenestoöljy sylintereihin tulpanreikien kautta |   |   |   |
|   |   |   |   |   |   |
| **6. Jarrujen huolto** |   |   |   |
|   | a. | jarrujen purkaminen ja puhdistus |   |   |   |
|   | b. | jarrunesteen vaihto  |   |   |   |
|   | c. | käsijarru pois päältä |   |   |   |
|   |   |   |   |   |   |
| **7. Pyörät** |   |   |   |   |
|  | a. | renkaan ja vanteen puhdistus ja käsittely suoja-aineella |   |   |   |
|  | b. | rengaspaineiden tarkistus |   |   |   |
|  |   |   |   |   |   |
| **8. Akku** |   |   |   |   |
|   | a. | akun poisto |   |   |   |
|   | b. | akkukotelon ja ympäristön puhdistus |   |   |   |
|   |   |   |   |   |   |
| **9. Ajoneuvon siirto säilytykseen** |   |   |   |
|  | a. | ajoneuvon nosto pukeille |   |   |   |
|   | b. | ikkunat raolleen |   |   |   |
|   | c. | lasinpyyhkijät irti ikkunasta |   |   |   |
|   |   |   |   |   |   |
| **10. Ajoneuvoon kokoelmahallinnolliset tiedot** |   |   |   |
|   | a. | ajopäiväkirja ja huolto-ohjelma (käyttökokoelma-autot) |   |   |   |
|   | b. | laminoitu ajoneuvon käyttöönotto- ja siirto-ohjeet (sama) |   |   |   |
|   | c. | laminoitu perustietokortti |   |   |   |

**LIITE 5**

|  |  |  |  |  |  |
| --- | --- | --- | --- | --- | --- |
|   |   |   |   |   | **SOPIMUS MOBILIAN PERINNE-ESINEISTÖN LAINAAMISESTA** |
|   |   |   |   |   |   |   |   |   |
| Mobilia säätiö |   |   |   |   |   |   |   |   |
| Kustaa Kolmannen tie 75, 36270 Kangasala |   |   |   |   |
| Puh. 03 3140 4000, asiakaspalvelu@mobilia.fi |   |   |   |   |   |
|   |   |   |   |   |   |   |   |   |
| **Esineen omistaja:** |   |   |   |  **Lainan tarkoitus:** |   |   |  |
|   |   |   |   |   |   |   |   |  |
| Lainaaja |   |   |   |   |   |   |   |   |
| Nimi |   |   |   |   |   |   |   |   |
| Osoite |   |   |   |   |   |   |   |   |
| Postinro |   |   |   |   |   |   |   |   |
| Puh. |   |   |   |   |   |   |   |   |
| Sähköposti |   |   |   |   |   |   |   |   |
|   |   |   |   |   |   |   |   |   |
| Vastaanottaja |   |   |   |   |   |   |   |   |
|  |   |  |   |   |   |   |   |   |
| **Lainattava aineisto** |  |   |   | esinenro |   |   |   |
|  |   |  |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
| **Esineen kunto lainaushetkellä** |  |   |   |   | hyvä |   |   |   |
|   |   |   |   |   | kohtuullinen |   |   |
|   |   |   |   |   | heikko |   |   |   |
|   |   |   |   |   |   |   |   |   |
| **Laina-aika** | alkaa |   | pp.kk. | vvvv |   |   |   |
|   | päättyy |   | pp.kk. | vvvv |   |   |   |
|   |   |   |   |   |   |   |   |   |
| **Vakuutusarvo \_\_\_\_\_\_\_\_\_\_\_\_ €** |   |   |  |  |  |  |
|  |   |   |  |  |   |   |
|   |   |   |   |   |   |   |   |   |
| **Allekirjoitukset** |  |   |   |   |   |   |   |
| Olen tutustunut Mobilian lainaehtoihin ja hyväksyn ne itseäni sitoviksi sekä vakuutan edellä olevat tiedot oikeiksi. |
|  |   |  |   |   |   |   |   |   |
| päiväys |   |  |   |   |   | päiväys |   |   |
|   |   |  |   |   |   |   |   |   |
|   |   |   |   |   |   |   |   |   |
| Vastaanottajan allekirjoitus |   |   |   | omistajan tai hänen valtuuttamansa henkilön allekirjoitus |
|  |  |  |  |  |  |  |  |  |
| **Palautus** |   |   |   |   |   |   |   |   |
| Esine palautettu hyväksyttävässä kunnossa |   |   |   |   |
|  |   |   |   |   |   |   |   |   |
| päiväys |   |   |   |   |   | omistajan tai hänen valtuuttamansa henkilön allekirjoitus |
|   |   |   |   |   |   |   |   |   |
| MOBILIA SÄÄTIÖN/ MOBILIA AUTO- JA TIEMUSEON YLEISET LAINAEHDOT |
|   |   |   |   |   |   |   |   |   |
| LAINAUS |   |   |   |   |   |   |   |   |
|   |   |   |  |  |  |   |   |   |
| Lainalla tarkoitetaan esineen käyttöoikeutta, josta lainaksiantaja ja Mobilia säätiö sopivat. |
|   |   |   |   |   |   |   |   |   |
| Mobilia säätiö lainaa esineen lainasopimuksessa määriteltyä tarkoitusta varten. Esinettä on käsiteltävä |
| museaalisin perustein esineen ainutkertaisuus huomioiden. |   |   |
|   |   |   |   |   |   |   |   |   |
| Esineen laina-aika on kiinteä. Lainaksiottaja maksaa tarvittavat vakuutukset sekä lainan alkaessa  |
| ja päättyessä kuljetuksesta mahdollisesti aiheutuvat kustannukset, ellei erikseen toisin sovita. |
|   |   |   |   |   |   |   |   |   |
| Lainaajan on pyydettävä erikseen lupa Mobilia säätiöltä eri menetelmiin tapahtuvaa esineen tallentamista |
| (esim. valokuvaus, videointi), tutkimus- ja julkaisutoimintaa sekä markkinointia varten.  |
| Lainaksiantajan nimen tulee aina olla esillä julkaisuissa, näyttelyissä, tiedotteissa ym., joissa esine |
| mainitaan tai on esillä. |   |   |   |   |   |   |   |
|   |   |   |   |   |   |   |   |   |
| Jos Mobilia säätiö haluaa esineen omaan käyttöönsä tilapäisesti laina-ajan kuluessa, on asiasta  |
| sovittava yhteisesti lainaksiottajan kanssa. Laina-ajan keskeytyksestä aiheutuneet kustannukset  |
| maksaa esineen omistaja. |   |   |   |   |   |   |
|   |   |   |   |   |   |   |   |   |
| (Mobilia säätiön lainausehdot perustuvat Suomen Museoliiton suositukseen 13.93) |   |
|   |   |   |   |   |   |   |   |   |
|   |   |   |   |   |   |   |   |   |
| POLIISIHISTORIALLISTA MATERIAALIA KOSKEVAT LISÄKSI SEURAAVAT EHDOT: |
|   |   |   |   |   |   |   |   |   |
| Materiaalia ei saa käyttää mainontaan tai markkinointiin. Materiaalin käyttö ei myöskään saa olla |
| ristiriidassa poliisin tavanomaisten toimintatapojen kanssa tai vastoin vakiintuneita poliisieettisiä  |
| periaatteita. |   |   |   |   |   |   |   |   |
|   |   |   |   |   |   |   |   |   |
| (Sisäasiainministeriön ohje 29.10.1997: POLIISIN OSALLISTUMINEN MAINOKSIEN, ELOKUVIEN YM. |
| VALMISTAMISEEN SEKÄ POLIISIN VIRALLISEN TUNNUSKUVAN KÄYTÖSTÄ.) |

|  |  |
| --- | --- |
|

|  |
| --- |
| **LIITE 6** |

 |
|   **POISTOPÖYTÄKIRJA** |
|   |
| Mobilia säätiö |
| Kustaa Kolmannen tie 75, 36270 Kangasala |
| Puh. 03 3140 4000, asiakaspalvelu@mobilia.fi |
|   |
|   |
| Päivämäärä |
|   |
| Kokoelma |
|   |
| Esineen numero |
|   |
| Esineen nimi |
|   |
|  |
| Syy esineen poistolle |
|   |
|  |
| Poistotoimenpide |
|   |
| Esittelijä |
|   |
| Amanuenssi  |
| Poiston vahvistajat |
|   |
| Museonjohtaja Kokoelman omistaja |
|  |